CELEX: 32013R0953
Language: hu
Date: 2013-09-26 00:00:00
Title: A Tanács 953/2013/EU rendelete ( 2013. szeptember 26. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

5.10.2013   
            
            
               HU
            
            
               Az Európai Unió Hivatalos Lapja
            
            
               L 263/4
            
         A TANÁCS 953/2013/EU RENDELETE
   (2013. szeptember 26.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 31. cikkére,
   tekintettel az Európai Bizottság javaslatára,
   mivel:
   
               (1)
            
            
               A 2658/87/EGK tanácsi rendelet (1) I. mellékletében szereplő 852851 HR-alszám alá kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos, nem katódsugárcsöves (CRT) monitorok tartoznak. A nem kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos monitorok a 852859 HR-alszám alá kerültek besorolásra.
            
         
               (2)
            
            
               Az Európai Unió Bírósága ítélkezési gyakorlatának (2) megfelelően a monitorok 852851 vagy 852859 HR-alszám alá történő besorolásának az objektív jellemzők és az adott monitor tulajdonságainak általános értékelésén kell alapulnia.
            
         
               (3)
            
            
               A digitális technológiák összefonódása miatt a pusztán technikai jellemzőkre történő hivatkozással nehéz meghatározni, hogy egy adott monitor kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos-e. Különösen azon síkpanel megjelenítők helyes és egységes besorolásának biztosítása vált technikailag lehetetlenné, amelyek képesek mind az automatikus adatfeldolgozó rendszerekből, mind az egyéb forrásokból érkező jelek megfelelő mértékű funkcionalitással való megjelenítésére.
            
         
               (4)
            
            
               Az Unió területén belüli gyártás ésszerű fejlődésének és a fogyasztás növekedésének biztosítása, valamint a tagállamok és harmadik országok közötti kereskedelem előmozdítása érdekében mind az uniós fogyasztóknak, mind az ipari ágazatnak érdekében áll a fent említett monitorok vámmentességének biztosítása.
            
         
               (5)
            
            
               A 2658/87/EGK rendelet I. mellékletét ennek megfelelően módosítani kell,
            
         ELFOGADTA EZT A RENDELETET:
   1. cikk
   1.   A 2658/87/EGK rendelet I. melléklete e rendelet mellékletének megfelelően módosul.
   2.   Az e rendeletben előírt KN-alszámokra vonatkozó módosítások 2013. december 31-ig TARIC-alszámokként alkalmazandók.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 26-án.
      
         
            a Tanács részéről
         
         
            az elnök
         
         E. GUSTAS
      
   
   
      (1)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o., magyar nyelvű különkiadás, 2. fejezet, 2. kötet, 382. o.).
   
      (2)  A Bíróságnak a C-376/07. sz., Staatssecretaris van Financiën kontra Kamino International Logistics BV. ügyben 2009. február 19-én hozott ítélete (EBHT 2009., I-1167. o.).
   
      MELLÉKLET
      A 2658/87/EGK rendelet I. mellékletének Második rész, XVI. áruosztály, 85. árucsoportjában a 8528 59, 8528 59 10, 8528 59 40 és 8528 59 80 KN–kódokra vonatkozó sorok helyébe a következők lépnek:
      
         
                     „8528 59
                  
                  
                     – – Más:
                  
                  
                      
                  
                  
                      
                  
               
                      
                  
                  
                     – – – Automatikus adatfeldolgozó gépektől érkező jelek megfelelő mértékű funkcionalitással való megjelenítésére alkalmas síkpanel megjelenítő:
                  
                  
                      
                  
                  
                      
                  
               
                     8528 59 20 (1)
                     
                  
                  
                     – – – – Monokróm
                  
                  
                     14 (5)
                     
                  
                  
                     p/st
                  
               
                      
                  
                  
                     – – – – Színes:
                  
                  
                      
                  
                  
                      
                  
               
                     8528 59 31 (2)
                     
                  
                  
                     – – – – – Folyadékkristályos kijelzős (LCD) technológiával működő képernyővel
                  
                  
                     14 (5)
                     
                  
                  
                     p/st
                  
               
                     8528 59 39 (3)
                     
                  
                  
                     – – – – – Más
                  
                  
                     14 (5)
                     
                  
                  
                     p/st
                  
               
                     8528 59 70 (4)
                     
                  
                  
                     – – – Más
                  
                  
                     14
                  
                  
                     p/st.
                  
               
      
         (1)  8528591020 TARIC–kód
      
         (2)  8528594091 TARIC–kód
      
         (3)  8528598091 TARIC–kód
      
         (4)  8528591090, 8528594099 és 8528598099 TARIC–kódok
      
         (5)  Autonóm vámtétel: mentes”